CELEX: 62019TN0103
Language: hu
Date: 2019-02-20 00:00:00
Title: T-103/19. sz. ügy: 2019. február 20-án benyújtott kereset — Mende Omalanga kontra Tanács

15.4.2019   
            
            
               HU
            
            
               Az Európai Unió Hivatalos Lapja
            
            
               C 139/84
            
         
      2019. február 20-án benyújtott kereset — Mende Omalanga kontra Tanács
      (T-103/19. sz. ügy)
      (2019/C 139/85)
      Az eljárás nyelve: francia
      
         Felek
      
      
         Felperes: Lambert Mende Omalanga (Kinshasa, Kongói Demokratikus Köztársaság) (képviselők: T. Bontinck, P. De Wolf, M. Forgeois és A. Guillerme ügyvédek)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2018. december 10-i (KKBP) 2018/1940 tanácsi határozatot, amennyiben az továbbra is szerepelteti a felperest a 2010/788/KKBP határozat II. mellékletének 11. pontjában;
               
            
                  —
               
               
                  semmisítse meg a 2018. december 10-i (EU) 2018/1931 tanácsi végrehajtási rendeletet, amennyiben az továbbra is szerepelteti a felperest az 1183/2005/EK rendelet Ia. mellékletének 11. pontjában;
               
            
                  —
               
               
                  állapítsa meg a 2010/788/KKBP határozat 3. cikke (2) bekezdésének a) pontjában, valamint az 1183/2005/EK rendelet 2b. cikke (1) bekezdésének a) pontjában szereplő rendelkezések jogellenességét;
               
            
                  —
               
               
                  a Tanácsot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap a védelemhez való jog megsértésén alapul, beleértve egyrészt az indokolási kötelezettség megsértését, amely kötelezettség alapján igazolhatók az intézkedések, valamint biztosítható a hatékony bírói jogvédelem, másrészt pedig a meghallgatáshoz való jog megsértését.
               
            
                  2.
               
               
                  A második jogalap nyilvánvaló értékelési hibán alapul a felperesnek az olyan cselekményekben való részvételét illetően, amelyek akadályát képezik egy konszenzuson alapuló és békés megoldásnak a Kongói Demokratikus Köztársaságban való választások tartása érdekében.
               
            
                  3.
               
               
                  A harmadik jogalap a magánélethez való jognak és az arányosság elvének a megsértésén alapul.
               
            
                  4.
               
               
                  A negyedik jogalap a Kongói Demokratikus Köztársasággal szembeni korlátozó intézkedésekről és a 2008/369/KKBP közös álláspont hatályon kívül helyezéséről szóló, 2010. december 20-i 2010/788/KKBP tanácsi határozat (HL 2010. L 336., 30. o.) 3. cikke (2) bekezdésének a) pontjában, valamint a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló, 2005. július 18-i 1183/2005/EK tanácsi rendelet (HL 2005. L 193., 1. o.) 2b. cikke (1) bekezdésének a) pontjában szereplő rendelkezések alkalmazhatatlanságán alapul. E tekintetben a felperes azt állítja, hogy az e cikkekben meghatározotthoz hasonló jogi kritérium, amelyen a felperes nevének a szóban forgó jegyzékekbe való felvétele alapul, sérti az uniós jogi aktusok előreláthatóságának elvét, valamint az arányosság elvét, amennyiben a Tanácsra önkényes és diszkrecionális mérlegelési jogkört ruház.